Jabarkan Memiliki saham dari Somchai Wongsawat dalam bahasa melayu

Pada 29 September 2008,Senator Ruangkrai Leekijwatana memfailkan aduan rasmi terhadap Perdana Menteri, Somchai Wongsawat dengan mendakwa beliau melanggar perlembagaan kerana memiliki saham di sebuah syarikat yang memegang konsesi firma kerajaan.Saham milik Somchai dalam syarikat Internet, CS Loxinfo CSL.BK yang mendapat kontrak jangka panjang dengan firma telefon kerajaan, CAT Telecom untuk membekalkan perkhidmatan Internet menerusi satelit. Sebelum ini Leekijwatana menjatuhkan Perdana Menteri Samak Sundaravej dengan tindakan undang-undang yang serupa, memfailkan aduan itu kepada Suruhanjaya Pilihan Raya (EC).

Perlembagaan Thailand 2007 yang dirangka oleh tentera selepas rampasan kuasa yang menggulingkan jutawan telekomunikasi, Thaksin Shinawatra pada 2006, mengharamkan ahli politik Thailand daripada memegang saham dalam syarikat yang mendapat kontrak daripada firma kerajaan.